Ενδοοικογενειακή βία-Χρήση και κατανάλωση ουσιών
Creators: name: Μωραΐτη, Μαρία-Παναγιώτα Ευσταθίου
Publisher: name: Aristotle University of Thessaloniki
Year: 2023
Subjects: Ενδοοικογενειακή βία
Ναρκωτικά
Ποινική μεταχείριση
Domestic Violence
Drugs
Criminal treatment

description: Σκοπός της παρούσας μεταπτυχιακής διπλωματικής εργασίας αποτελεί αφενός η διερεύνηση της σχέσης εξάρτησης και ενδοοικογενειακής βίας και αφετέρου επιμέρους στόχος καθίσταται η εξέταση των τρόπων με τους οποίους το ποινικό και θεραπευτικό σύστημα αντιμετωπίζει τους θύτες ενδοοικογενειακής βίας. Αξιοποιήθηκε η δευτερογενής έρευνα και πιο συγκεκριμένα η βιβλιογραφική ανασκόπηση, καθώς πρόκειται για ένα πολύπλευρο θέμα. Η κριτική αποτίμηση των υπαρχουσών ερευνών θα οδηγήσει στη συγκέντρωση και την αξιολόγηση των ερευνητικών δεδομένων, με σκοπό την ανάδειξη ερευνητικών ερωτημάτων, τα οποία θα καλυφθούν με τη διενέργεια μελλοντικών ερευνών. Η ενδοοικογενειακή βία αποτελεί πράξη έμφυλης βίας που συμβαίνει εντός της οικογένειας ή της οικιακής μονάδας ή μεταξύ πρώην ή νυν συζύγων ή συντρόφων. Σύμφωνα με τη Σύμβαση της Κωνσταντινούπολης (2011) στις μορφές ενδοοικογενειακής βίας συγκαταλέγονται η σωματική, η ψυχολογική, η σεξουαλική και η οικονομική βία. Η χρήση ή η εξάρτηση δημιουργούν προβλήματα στην οικογενειακή ζωή, αφού επηρεάζουν τη συμπεριφορά και τα συναισθήματα του ατόμου. Σύμφωνα με τα ευρήματα των υφισταμένων ερευνών η εξάρτηση ή η χρήση και η ενδοοικογενειακή βία είναι αλληλοτροφοδοτούμενα προβλήματα, όμως πρόκειται για μια σχέση αρκετά περίπλοκη, καθώς επηρεάζεται και από άλλους ατομικούς και κοινωνικούς παράγοντες, όπως η ιδιοσυγκρασία του δράστη, οι πατριαρχικές αντιλήψεις, η παράλληλη εξάρτηση και η ύπαρξη ψυχικής διαταραχής. Τα ευρήματα των ερευνών διίστανται. Ορισμένες έρευνες θεωρούν ότι η εξάρτηση ή η χρήση είναι αιτία της βίας στην οικογένεια, ενώ άλλες ότι αποτελούν επιβαρυντικό παράγοντα. Επιπρόσθετα, υπάρχουν ενστάσεις σχετικά με το χρονικό προσδιορισμό των δύο προβλημάτων, δηλαδή αν η χρήση προηγείται της βίας ή το αντίστροφο. Ωστόσο, η συσχέτιση ενδοοικογενειακής βίας και εξάρτησης συνιστά ένα θέμα που χρήζει περαιτέρω διερεύνησης, καθώς θα συμβάλλει στην αποτελεσματικότερη πρόληψη και αντιμετώπιση της ενδοοικογενειακής βίας, μέσω της ανάπτυξης προγραμμάτων. Σχετικά με τη θεραπευτική και ποινική μεταχείριση των δραστών ενδοοικογενειακής βίας σε ορισμένες πολιτείες των ΗΠΑ, όπως το Μέμφις και το Ιλινόις, καθώς και στο Ηνωμένο Βασίλειο οι ποινικές και δικαστικές υπηρεσίες συνεργάζονται με σκοπό τη διττή αντιμετώπιση των προβλημάτων. Επίσης, σε ορισμένες δομές απεξάρτησης είχαν αναπτυχθεί παρεμβάσεις για την αντιμετώπιση της ενδοοικογενειακής βίας. Παρόλα αυτά, εντοπίστηκαν ορισμένες αδυναμίες, όπως η απουσία κατάρτισης των επαγγελματιών σε θέματα ενδοοικογενειακής βίας και η εστίαση στο θέμα της εξάρτησης, μιας και αποτελεί τον κυρίαρχο στόχο των συγκεκριμένων δομών. Στην Ελλάδα δεν υπάρχει πρόγραμμα παράλληλης αντιμετώπισης. Στο νόμο 3500/2006 (ΦΕΚ 232/Α/24-10-2006) προβλέπεται ο θεσμός της ποινικής διαμεσολάβησης, σύμφωνα με τον οποίο ο θύτης θα πρέπει να ενταχθεί σε ειδικό θεραπευτικό πρόγραμμα δημοσίου φορέα, με σκοπό το συμβιβασμό μεταξύ των διαδίκων ως προς τις χρηματικές αξιώσεις από το έγκλημα της ενδοοικογενειακής βίας (Αιτιολογική Έκθεση 3500/2006). Παραταύτα, δεν έχουν διενεργηθεί αρκετές έρευνες για την αποδοτικότητα της εν λόγω διάταξης και τα δεδομένα από την υπηρεσία που ασχολείται με το ζήτημα είναι περιορισμένα.
description: The purpose of this master thesis is firstly to investigate the relationship of addiction and domestic violence and secondly to find the ways that criminal and therapeutic system treats domestic violence besides with addiction. For the survey was utilized bibliographic data, as it is a multifaceted issue. The critical assessment of surveys will lead to the collection and evaluation of existing data in order to highlight research questions, which will be answered by future researches. Domestic violence is a behavior that is included in gender-based violence. Domestic violence occurs within the family or domestic unit or between ex or current spouses or partners. According to the Convention of Istanbul (2011) types of domestic violence are: physical, psychological, sexual and economic violence. Drug or alcohol use or addiction creates problems in family life since affect the behavior and feelings of addicted perpetrators. According to the findings of existing researches, addiction or drug or alcohol use and domestic violence are interdependent problems, but it is a correlation quite complicated, as it is also affected by other individual and social factors, such as perpetrator temperament, patriarchal perceptions, parallel addiction and mental disorder. The findings of the surveys differ. Some of them concluded that addiction or drug/alcohol use is cause of domestic violence, while others consider that addiction is an aggravating factor, but not the cause. Additionally, there are doubts on which problem precedes. However, the correlation of domestic violence and addiction is an issue that needs further investigation, as it will contribute to more effective prevention and treatment of domestic violence. Also, the investigation will contribute to the development of domestic violence programs. In Memphis, Illinois and United Kingdom there are therapeutic and criminal programs for perpetrators of domestic violence. Specifically, in United Kingdom Criminal and Judicial Services cooperate to treat both problems. Also, in some Addiction Centers, were developed programs that deal with domestic violence. Nevertheless, there were some weaknesses, such as lack of training of professionals in household violence issues and focus on addiction, which is the main purpose of these services. In Greece there are not programs of parallel treatment. In law 3500/2006, criminal mediation is envisaged. According to criminal mediation perpetrator should be included in a therapeutic program in order to rectify the damage that caused to the victim. The main purpose of criminal mediation is to compromise victim and perpetrator regarding the monetary claims from the crime of domestic violence (Explanatory Memorandum 3500/2006). Nevertheless, there are a very few surveys for the criminal mediation, so it is not clear if it effective and data from existing researches are limited.
description: Σε συνεργασία με: Ποινική και Θεραπευτική Διαχείριση των Εξαρτήσεων